I dag er det 15 år siden, at Wikipedia Danmark så dagens lys, og i den anledning har Dagbladet Information interviewet blandt andet Ole Palnatoke, Jan Friberg og Willy Fink Isaksen om verserende problemer blandt brugerne. Jeg har selv holdt mig uden for de verserende uenigheder, bortset fra to tilfælde: Jeg afgav min stemme i forbindelse med afstemningen om projektskabelonerne og jeg fremsatte et meget beskedent forslag til ændringer i stilmanualen, hvilket affødte en usædvanlig hidsig debat, som jeg ikke på nogen måde havde forudset. Jeg har været blandt de mest aktive bidragydere i over 8 år, men har efter de nævnte skærmydsler holdt en meget lav profil, mens jeg overvejede, om jeg skal bruge kræfter på et projekt, hvor der er så mange angivelige problemer. Jeg er ikke altid enig i dispositioner, men har meget stor respekt for denne administrators energiske forsøg på at afgøre konflikterne. Flere af de andre administratorer har jeg haft et meget konstruktivt samarbejde med om forbedring af artikler, ingen nævnt, ingen glemt, men de pågældende er nok selv klar over, hvad jeg sigter til. Jeg har afholdt flere små konkurrencer, som deltagerne har været glade for, og som vinder af seneste julequiz føler jeg en forpligtigelse til at sikre, at denne tradition fortsætter. Det store arbejde med at etablere en sådan kræver administratorværktøjer, hvis det ikke skal blive alt for surt. I starten vil jeg holde lav profil med advarsler etc. til "besværlige" brugere, men jeg er naturligvis indstillet på at gøre en større indsats mod hærværk end hidtil. Jeg har dog foretaget i nærheden af 5000 patruljeringer, selv om min væsentligste indsats har været at oprette, skrive og redigere i artiklerne. Hvis man ikke finder mig værdig til denne status, forlader jeg projektet, ikke i fornærmelse, men fordi jeg opfatter en afvisning som en tilkendegivelse af, at flertallet vil noget andet med Wikipedia end det, jeg står for. Venlig hilsen 
@Ramloser. Jeg tror jeg forstår hvad du mener med at trække dig tilbage, hvis du ikke bliver valgt, men er det egentlig relevant for afstemningen? Vi er jo en forholdvis bred gruppe af brugere, som har forskellig intentioner og mål med wikipedia. Når vi er så forskellige, kan den enkelte administrator ikke "rumme" alle retninger, som Wikipedia bevæger sig i. Vi brugere har hver især vores stærke og svage sider og vi skal i forening forsøge at føre projektet viderere. Du har også dine stærke og svage sider. Jeg er faktisk ikke enig i din akademiske tilgang til artiklerne og jeg har aldrig interesseret mig for vurdering af artikler. Jeg synes dog der skal være plads til det uden at det behøver være retningsgivende. Så når jeg stemmer på dig, er det ikke en stemme på din fortolkning af wikipedia, men en stemme på den personlighed jeg kender og din måde at håntere samarbejdet på. Jeg håber det giver mening. - () 21. maj 2017, 12:07 (CEST)
Svar til (). Med den støtte jeg har fået til min ansøgning hidtil, fortsætter jeg på wiki, også hvis det ender med en afvisning. Med støtte fra så mange admin'er og erfarne brugere, giver jeg den under alle omstændigheder en skalle mere. Jeg stillede det nok for ultimativt op, men det skyldes mine meget dybe overvejelser, som jeg skrev i ansøgningen.-- () 21. maj 2017, 19:10 (CEST)--Tilføjelse: Med dybe overvejelser sigter jeg til at bruge mange kræfter på projektet. Det er det jeg har mest lyst til og det er derfor, jeg gerne vil være administrator.-- () 21. maj 2017, 19:48 (CEST)
 Kommentar@-- (). Tak for din bemærkning og ikke mindst henvisningen til statistikken, som blandt andet viser, at flere af de hyppigste bidragydere nu er inaktive. Jeg håber også, at jeg som administrator (hvis jeg bliver valgt) kan bruge mine erfaringer med konfliktløsning til at bilægge de stridigheder, som lige nu for mig at se er vores største udfordring.-- () 23. maj 2017, 17:39 (CEST)
Jeg takker alle for tilliden, og er i særdeleshed glad for, at en halv snes administratorer og lige så mange erfarne brugere har støttet min kandidatur. Jeg vil bestræbe mig på ikke at skuffe nogle af jer.-- () 26. maj 2017, 23:15 (CEST)
